Vidzema
<s>Vidzema (latvijski: Vidzeme, litvanski: Vidūmō, ruski: Видземе, poljski: Liwonia) što znači Srednja zemlja, je danas ime jedne od pet historijskih regija Latvije koja se nalazi na sjeveru zemlje.</s>

<s>Karakteristike 
Vidzema sa sjevera graniči sa Estonijom, a sa istoka sa Ruskom Federacijom.</s><s>Zapadni dio Vidzeme prostire se duž obala Riškog zaljeva, pa je usko povezan sa prijestolnicom Rigom.</s><s>Vidzema je pretežno visoravan, blago brdoviti kraj sa terasastim morenama, prošaran brojnim malim morenskim jezerima.</s>

<s>Prostire se na površini od 19,770 km², što predstavlja 30.6% ukupne površine Latvije, na kojoj živi 180,454 stanovnika.</s>

<s>Regija je od jula 2021. administrativno podjeljena na 11 općina.</s><s>Veći gradovi su Cesis, Madona, Valka i Valmiera koja je neformalna prijestolnica regije.</s>

<s>Većina stanovnika govori latvijski, ali je raširen i ruski, a livonski govore stanovnici pored Riškog zaljeva.</s>

<s>Historija</s>

<s>Za srednjeg vijeka na tom teritoriju živjeli su baltski Latgalci i baltsko-finski Livonci.</s><s>Prva veća naselja nastala su istovremeno sa izgradnjom drvenih utvrda u 10. vijeku.</s>

<s>Sve dok u 13. vijeku germanski viteški redovi nisu osvojili Vidzemu, Zapadna Dvina, bila je granica između Vidzeme na desnoj obali i Zemgalije i Selije na lijevoj obali rijeke.</s>

<s>Nakon prihvaćanja kršćanstva germanski viteški redovi grade zamkove i utvrđene gradove od trajnijih 
materijala.</s><s>Nakon Livonsko rata dio Terre Mariane na desnoj obali Zapadne Dvine prepušten je Poljsko-Litvanskoj Uniji kao Vojvodstvo Livonija, a na desnoj je formirana Kneževina Kurlandija i Semigalija.</s>

<s>Početkom 18. vijeka čitav teritorij današnje Latvije bio je uvučen u Veliki sjeverni rat, nakon kojeg je Latvija anektirana u sastav Ruskog Carstva.</s><s>Tada je Vidzema zajedno sa južnom Estonijom formirala jednu guberniju.</s><s>U to su se vrijeme razvile prisne ekonomske i kulturne 
veze između Estonaca i Latvijaca, primjer za to je grad Walk, danas razdvojeni gradovi Valga i Valka.</s><s>Nakon Prvog svjetskog rata kad je Latvija postala nezavisna Vidzema je postala  dio te države.</s>

<s>Izvori</s>

<s>Vanjske veze</s>

<s>About Vidzeme Planning Region</s>

<s>Geografija Letonije
Historija Letonije
Historija Latvije</s>

